Tonnta teasa san Eoraip, 2022

I lár mhí Iúil 2022, bhí foláireamh eisithe ag Met Éireann, Oifig na hAimsire in Éirinn agus i dtíortha eile san Eoraip, maidir le "teochtaí thar an gcoitiantacht". Buaileadh an Mór-roinn go dona, ach bhí aimsir thar a bheith fliuch in Éirinn ag an am   Léiríodh taighde de chuid ISGlobal sa Lancet gur mharaigh teas an tsamhraidh 2022 os cionn 70,000 duine san Eoraip, an samhradh ba theo a taifeadadh go dtí 2022 (maraíodh an tonn teasa ollmhór i dtús an chéid, sa bhliain 2003, 70k chomh maith).

Dúirt saineolaithe gur athrú aeráide ba chúis leis an aimsir dhainséarach seo agus go n-éireoidh cúrsaí níos measa sna blianta atá amach romhainn.

mion|Palace Pier, Sasana|clé
mion|Trá Margate, Iúil 2022|clé
mion|Droichead Hammersmith|clé
 Éire 
Agus an aimsir níos teo agus níos tirime ná mar is iondúil in Éirinn, d'eisigh Met Éireann rabhadh buí ar 15 Iúil 2022 maidir le gach áit sa tír agus tugadh le fios go bhféadfadh daoine leochaileacha a bheith i mbaol. Bhí an teocht idir 25C agus 33C i rith an lae ar 18-19 Iúil, a bhuíochas do chrios ardbhrú ón iardheisceart. Bhí sé thar a bheith té thar oíche chomh maith (idir 15 agus 20 céim san oíche).
mion|cléI bPáirc an Fhionnuisce, cláraíodh an teocht is airde i mBaile Átha Cliath riamh, 33.0 céim Celsius, ar 18 Iúil 2022 ( 20.1°C ar an meán 1981-2010). Taifeadadh 33.3 céim C i gCill Chainnigh ar 26 Meitheamh 1887,an leibhéal is airde riamh in Éirinn agus seasann an churiarracht i gcónaí.

In Ail Finn i gcontae Ros Comáin ar an 19 Iúil 2006 a cláraíodh an teocht is airde in Éirinn idir 1887-2022, 32.3 céim Celsius.
mion|loisceadh réimse leathan foraoise san Eoraip|clé

 Féach freisin:  Tonn teasa in Éirinn agus sa Bhreatain, 2022

 Sasana 
Chuir oifig na haimsire i Sasana rabhadh dearg teasa amach do Londain, Manchain agus York don 18-19 Iúil. Den chéad uair riamh fógraíodh éigeandáil náisiúnta brothaill, agus teocht chomh hard le 40 céim Celsius á tuar. 

Dúirt oifig meitéareolaíochta na Breataine ar 19 Iúil go raibh an teocht ag 40.3 i gConingsby (agus 40.2C ag Heathrow i Londain ag 11.50 ar maidin), an leibhéal is airde riamh i Sasana. 

Tugtar rabhadh go bhféadfadh an brothall millteanach seo daoine atá “slán agus folláin” a chur as a sláinte nó a mharú. 

 Mór-roinn 
Fuair os cionn 500 duine bás sa Spáinn sa tonn teasa a mhair 10 lá (farasbarr  básanna 2022 v. 2021 de réir an Carlos III Health Institute), Bhí an teocht 45.6 céim Celsius in Andalúis na Spáinne agus 40 céım i Maidrid. Bhí an Spáinn spalptha cheal báistí i mbliana agus níos lú ná leath an ghnáthleibhéil acu.  D’iarr na húdaráis ar dhaoine i ndeisceart na tíre gan tabhairt faoi aon turas sa teas. Bhí ionaid phoiblí a raibh fuarú agus uisce ar fáil iontu oscailte do dhaoine nach bhfuil aerchóiriú ina dtithe. 

Sa bhFrainc, sa nGréig, sa Chróit, sa Spáinn agus sa Phortaingéil, tá lucht dóiteáin gnóthach ag iarraidh tinte foraoise a cheansú agus daoine a choinneáil slán. B’éigean daoine a aslonnú as iardheisceart na Tuirce agus as iarthar na Spáinne de bharr falscaithe.

 Féach freisin 

 Tonnta teasa san Eoraip, samhradh 2023
 Athrú aeráide san Eoraip
 Met Éireann
 Téamh domhanda
 Tonn teasa
 Teagmhais aimsire

 Tagairtí 

Catagóir:Timpeallacht na hÉireann
Catagóir:Teagmhais aimsire in Éirinn
Catagóir:Tonnta teasa
Catagóir:Aimsir na bliana 2022
Catagóir:Athrú aeráide san Eoraip